open-index/open-wikipedia-markdown huggingface dataset:
পাঁচকড়ি দে

**পাঁচকড়ি দে** (১৮৭৩ ― ১৯৪৫) ছিলেন একজন বাঙালি সাহিত্যিক। তিনি বাংলায় ভাষায় গোয়েন্দা কাহিনির আদি যুগের অন্যতম জনপ্রিয় লেখক।

## প্রারম্ভিক জীবন
পাঁচকড়ি দে ১৮৭৩ খ্রিষ্টাব্দে জন্মগ্রহণ করেন। তার পিতার নাম কেদারনাথ দে। পাঁচকড়ি কলকাতার ভবানীপুরে একটি স্কুলে পড়াশোনা করেছিলেন। যদিও প্রাতিষ্ঠানিক শিক্ষা খুব বেশি পাননি।

## সাহিত্য
বাংলা সাহিত্যে গোয়েন্দাকাহিনির ইতিহাসে তিনি ছিলেন অত্যন্ত জনপ্রিয় লেখক। তার লেখা মায়াবী, ‘মায়াবিনী’, ‘নীল বসনা সুন্দরী’, ‘হত্যাকারী কে?’, ‘জীবন্মৃত রহস্য’ ইত্যাদি বই তৎকালীন পাঠকদের মধ্যে বিপুল পরিচিতি পায়। তাঁর গোয়েন্দার নাম দেবেন্দ্রবিজয়। তিনি বিদেশি সাহিত্যিকদের লেখা থেকে উপাদান নিলেও দেশীয় ধাঁচে তা রচনা করতেন। তিনি প্রধানত উইল্কি কলিন্স ও এমিল গাবোরিয়র-এর ধারা অনুসরণ করলেও, পরে আর্থার কোনান ডয়েলের লেখা থেকে প্রচুর উপাদান সংগ্রহ করেছিলেন। তার অনেক লেখা অন্যান্য ভারতীয় ভাষায় অনুবাদ করা হয়। *জীবন্মৃত রহস্য* বইটি তিনি রবীন্দ্রনাথ ঠাকুরকে উৎসর্গ করেছিলেন। পাল ব্রাদার্স নামে একটি বইয়ের দোকান ও তার নিজস্ব মালিকানায় কলকাতায় বাণী প্রেস নামে একটি ছাপাখানা ছিল।

## গ্রন্থাবলি

তার রচিত গ্রন্থ গুলির মধ্যে রয়েছে:

* জীবন্মৃত রহস্য
* হত্যা রহস্য
* প্রতিজ্ঞা-পালন
* নীলবসনা সুন্দরী
* মনোরমা
* মায়াবী
* হত্যাকারী কে?
* মায়াবিনী
* পরিমল
* গোবিন্দরাম
* লক্ষটাকা
* জয় পরাজয়

## তথ্যসূত্র

বিষয়শ্রেণী:বাঙালি ঔপন্যাসিক
বিষয়শ্রেণী:বাঙালি লেখক
বিষয়শ্রেণী:১৮৭৩-এ জন্ম
বিষয়শ্রেণী:১৯৪৫-এ মৃত্যু
বিষয়শ্রেণী:কলকাতা জেলার ব্যক্তি
শেখ আবু নাসের

**শেখ আবু নাসের** ছিলেন একজন বাংলাদেশী ব্যবসায়ী এবং বাংলাদেশের রাষ্ট্রপতি শেখ মুজিবুর রহমানের একমাত্র ভাই। তিনি শেখ হাসিনার চাচা, শেখ হেলাল উদ্দীনের পিতা ও শেখ তন্ময়ের দাদা।

## প্রাথমিক জীবন
আবু নাসের এর জন্ম ১৯২৮ সালের সেপ্টেম্বর মাসে। তার পিতার নাম শেখ লুৎফুর রহমান এবং মায়ের নাম শেখ সায়েরা খাতুন। তার বড় ভাই ছিলেন শেখ মুজিবুর রহমান এবং তাদের ৪ জন বোন ছিলো।

## কর্মজীবন
বাংলাদেশের স্বাধীনতা যুদ্ধ চলাকালে আবু নাসের মুক্তি বাহিনীর সদস্য হন। তিনি খুলনা অঞ্চলের অনেক বড় ব্যবসায়ী ছিলেন।

## ব্যক্তিগত জীবন
আবু নাসের বেগম রাজিয়া নাসের ডলিকে বিয়ে করেছিলেন। তিনি ৪ জন পুত্র সন্তানের জনক ছিলেন, তারা হলেন শেখ আব্দুল্লাহ রুবেল, শেখ হেলাল উদ্দিন, শেখ সালাউদ্দিন জুয়েল ও শেখ সোহেল। শেখ সোহেল বাংলাদেশ ক্রিকেট বোর্ড-এর পরিচালক ছিলেন এবং শেখ হেলাল উদ্দিন ছিলেন একজন সংসদ সদস্য।

## মৃত্যু এবং উত্তরাধিকার
আবু নাসের কে ১৫ আগস্ট, ১৯৭৫ তারিখে হত্যা করা হয়। কিছু সেনা কর্মকর্তা শেখ মুজিবুর রহমানকে সপরিবারে হত্যা করে, তাদের মধ্যে শেখ আবু নাসেরও ছিলেন। দিনটি বাংলাদেশের জাতীয় শোক দিবস হিসেবে পালন করা হয়। ১৯৯৬ সালে খুলনায় তার নামে শেখ আবু নাসের স্টেডিয়াম এর নামকরণ করা হয়। ২০০৩ সালে বাংলাদেশ জাতীয়তাবাদী দল উক্ত স্টেডিয়ামের নাম বদলে বীরশ্রেষ্ঠ শহিদ ফ্লাইট লেফটেন্যান্ট মতিউর রহমান স্টেডিয়াম রাখে। ২০০৯ সালে এই স্টেডিয়ামের নাম আবার পরিবর্তন করে শেখ আবু নাসের স্টেডিয়াম করা হয়। ২০১০ সালে খুলনায় শেখ আবু নাসের নামে বিশেষায়িত হাসপাতাল প্রতিষ্ঠা করা হয়।

## তথ্যসূত্র

বিষয়শ্রেণী:১৯৭৫-এ মৃত্যু
বিষয়শ্রেণী:জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:মুক্তিবাহিনীর কর্মকর্তা
বিষয়শ্রেণী:শেখ পরিবার
বিষয়শ্রেণী:প্রথম জাতীয় সংসদ সদস্য
বিষয়শ্রেণী:আরব বংশোদ্ভূত বাংলাদেশী ব্যক্তি
বিষয়শ্রেণী:১৯২৮-এ জন্ম
বিষয়শ্রেণী:গোপালগঞ্জ জেলার ব্যক্তি
আল-আকিদাহ আল-ওয়াসিতিয়্যাহ

**আল-আকিদাহ আল-ওয়াসিতিয়্যাহ** () ইবনে তাইমিয়াহ লিখিত আক্বীদাহ সংক্রান্ত একটি গ্রন্থ। লেখকের আকিদাহ সংক্রান্ত অন্যান্য কাজগুলোর চেয়ে এই গ্রন্থটিকে সহজবোধ্য বলা হয়। সালাফি আন্দোলনে এই গ্রন্থের বিশেষ গুরুত্ব রয়েছে। ইবনে তাইমিয়াহর এই গ্রন্থ আলেম সমাজে বেশ সমালোচিত হয়েছিলো।

## বইটির বিষয়বস্তু
বইটিতে ইসলামী বিশ্বাসের সবগুলো দিক আলোচনা করা হয় নি। বইটিতে কুরআন ও হাদীসে বর্ণীত আল্লাহর নাম ও গুণাবলী নিয়ে ব্যাপক আলোচনা রয়েছে। এছাড়া ঈমানের বিভিন্ন মাসআলা, আখিরাত, তাকদির, শাফায়াত, সাহাবী, আহলে বাইত ইত্যাদি বিষয়ে আলোচনা রয়েছে। বইটিতে তাওহীদুল উলুহিয়ার (উপাসনায় একত্ববাদ) বিষয়গুলো আলোচিত হয়নি।

## আরও দেখুন
* আল মুহান্নাদ আলাল মুফান্নাদ — খলিল আহমদ সাহারানপুরি
* সুন্নি গ্রন্থের তালিকা

## তথ্যসূত্র

বিষয়শ্রেণী:সুন্নি সাহিত্য
বিষয়শ্রেণী:আকীদার বই
শেখ হেলাল উদ্দীন

**শেখ হেলাল উদ্দীন** (জন্ম: ১ জানুয়ারি, ১৯৬১) বর্তমানে পলাতক,  বাংলাদেশের বাগেরহাট-১ আসনের সাবেক সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।  ২০০১ সালে তার নির্বাচনী সমাবেশে হারকাত-উল-জিহাদ আল-ইসলামীর সদস্যরা বোমা হামলা করে। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## প্রাথমিক জীবন
শেখ হেলাল উদ্দিন শেখ হাসিনার চাচাতো ভাই। হেলাল উদ্দিনের বাবার নাম শেখ নাসের, যিনি শেখ মুজিবুর রহমানের ছোট ভাই।

## রাজনৈতিক জীবন
বঙ্গবন্ধু শেখ মুজিবুর রহমানের পরিবারের অন্যতম সদস্য হলেন শেখ হেলাল। পারিবারিক সূত্রেই তিনি বাংলাদেশ আওয়ামী লীগে যোগদান করেন।
শেখ হেলাল উদ্দিন শেখ হাসিনার চাচাতো ভাই। শেখ হাসিনার অবর্তমানে তাকে আওয়ামীলীগের কর্ণধার মনে করা হতো এক সময়। তিনি বাগেরহাট-১ আসন থেকে ১৯৯৬, ২০০১, ২০০৮, ২০১৪, ২০১৮ ও ২০২৪-এ সাংসদ নির্বাচিত হয়েছিলেন।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

## পারিবারিক জীবন
শেখ হেলাল উদ্দীনের তিন সন্তান। একমাত্র ছেলে হলেন শেখ সারহান নাসের তন্ময় ও বড় মেয়ে শেখ সায়রা রহমানকে বিয়ে করেছেন ভোলা থেকে নির্বাচিত সাংসদ আন্দালিব রহমান পার্থ। তার ছোট মেয়ের শেখ ফজিলা শারমীন অনন্যা। পার্থ ও সায়রা রহমান দম্পতির দুই কন্যা মাহাম সানজিদা রহমান বিনতে আন্দালিব এবং মদিনা রহমান বিনতে আন্দালিব ও এক পুত্র মুহাম্মদ ইবনে আন্দালিব। আন্দালিব রহমান পার্থ বিএনপি নেতৃতাধীন আঠারো দলীয় জোটের শরিক বাংলাদেশ জাতীয় পার্টি-বিজেপির সভাপতি।

## বিতর্ক
১৯৯৬ সালে হেলাল সাংসদ নির্বাচিত হন। ২০০০ সালের বাবু কালিদাস বড়াল হত্যাকাণ্ডে হেলালকে অভিযুক্ত করা হয়। যদিও হেলালের বিরুদ্ধে অভিযোগ দায়ের হয়নি তবুও তাকে অভিযুক্ত করা হয়। কালিদাস বড়াল ছিলেন চিতলমারী উপজেলার সাবেক চেয়ারম্যান। এছাড়াও বাগেরহাটে তার ও তার ছেলে শেখ তন্ময়ের স্বেচ্ছাচারিতার অভিযোগ উঠেছে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬১-এ জন্ম
বিষয়শ্রেণী:বাগেরহাট জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:শেখ পরিবার
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:বাগেরহাট জেলার ব্যক্তি
জাহাঙ্গীর মোহাম্মদ আদেল

**জাহাঙ্গীর মোহাম্মদ আদেল** (২৯ নভেম্বর ১৯৩০ - ১৩ নভেম্বর ২০১৪) ছিলেন বাংলাদেশের একজন রাজনীতিবিদ। তিনি তৎকালীন ঢাকা-১২ ও ঢাকা-৭  আসনের সংসদ সদস্য ছিলেন। অবিভক্ত ঢাকা সিটি কর্পোরেশনের ডেপুটি মেয়র ছিলেন তিনি।

## প্রাথমিক জীবন
জাহাঙ্গীর মোহাম্মদ আদেল ২৯ নভেম্বর ১৯৩০ সালে পুরান ঢাকার আরমানিটোলার সোবহানবাগে জন্মগ্রহণ করেন। তিনি ঢাকা কলেজে অধ্যায়ন করেন।

তার পিতার নাম শারফুদ্দিন আহমেদ। মাতার নাম খোরশেদুন্নেছা চৌধুরানী। আদেলের পিতামহ ছিলেন আব্দুস সোবহান ব্রাহ্মণবাড়িয়ার কসবার মেহারী গ্রামের অধিবাসী ছিলেন। আব্দুস সোবহান উনবিংশ শতাব্দীর শেষার্ধে ঢাকায় এসে ধানমণ্ডিতে বসবাস শুরু করেন। তিনি ধানমণ্ডির যে এলাকায় বসবাস করতেন তারই নাম অনুসারে ঐ এলাকার নাম করণ করা হয় সোবহানবাগ।

## কর্মজীবন
জাহাঙ্গীর মোহাম্মদ আদেল ইসলামিয়া লাইব্রেরীর প্রতিষ্ঠাতা। তিনি বাংলাদেশ পুস্তক ও প্রকাশনার সমিতির প্রতিষ্ঠাতা সভাপতি, বাংলাদেশ রেড ক্রিসেন্ট সোসাইটির সভাপতি ছিলেন।

আদেল ঢাকা ন্যাশনাল হাসপাতালের চেয়ারম্যান ছিলেন। তিনি মিটফোর্ড হাসপাতালের চেয়ারম্যান ছিলেন। ছিলেন সাবেক পূর্ব পাকিস্তান স্পোর্টস ফেডারেশনের ভাইস চেয়ারম্যান। তিনি ঢাকা ওয়ান্ডারস ক্লাবেরও তিনি সহসভাপতি ছিলেন।

### রাজনৈতিক জীবন
জাহাঙ্গীর মোহাম্মদ আদেল ১৯৬৫ সালে ঢাকার মৌলভীবাজার এলাকার প্রতিনিধি হিসেবে ঢাকা সিটি কর্পোরেশনের কমিশনার নির্বাচিত হন এবং ঢাকা সিটি কর্পোরেশনের ডেপুটি মেয়র পদে অধিষ্ঠিত হন।

বাংলাদেশ জাতীয়তাবাদী দলে যোগদিয়ে  ১৯৭৯ সালের দ্বিতীয় জাতীয় সংসদ নির্বাচনে তৎকালীন ঢাকা-১২ আসন থেকে বিএনপির প্রার্থী হিসেবে আওয়ামীলীগের প্রার্থী ও অবিভক্ত ঢাকা সিটি কর্পোরেশনের প্রথম মেয়র মোহাম্মাদ হানিফকে পরাজিত করে সংসদ সদস্য নির্বাচিত হন। 

তিনি জাতীয় পার্টির প্রতিষ্ঠাকালীন সদস্য ও সর্বশেষ দলটির প্রেসিডিয়াম সদস্য ছিলেন। 

১৯৮৬ সালের তৃতীয় জাতীয় সংসদ নির্বাচনে তিনি জাতীয় পার্টির প্রার্থী হিসেবে তিনি তৎকালীন বিরোধী দলীয় নেত্রী ও আওয়ামীলীগ সভানেত্রী শেখ হাসিনাকে পরাজিত করে সংসদ সদস্য মনোনীত হন। 

১৯৮৮ সালের চতুর্থ জাতীয় সংসদ নির্বাচনে তিনি জাতীয় পার্টির প্রার্থী হিসেবে ঢাকা-৭ আসন থেকে সংসদ সদস্য মনোনীত হন। 

১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে তিনি জাতীয় পার্টির প্রার্থী হিসেবে ঢাকা-৭ আসন থেকে অংশগ্রহণ করে পরাজিত হন। 

## পারিবারিক জীবন
জাহাঙ্গীর মোহাম্মদ আদেল ৩ পুত্র ও ২ কন্যার জনক। তার ছেলে তারেক আহমেদ আদেল জাতীয় পার্টির রাজনীতির সাথে জড়িত ও ২০১৮ সালের একাদশ জাতীয় সংসদ নির্বাচনে ঢাকা-৭ ও ব্রাহ্মণবাড়িয়া-৪ আসনে জাতীয় পার্টির মনোনীত প্রার্থী হিসেবে পরাজিত হয়েছিলেন।

জাহাঙ্গীর মোহাম্মদ আদেল পূর্ব পাকিস্তানের সাবেক গভর্নর আবদুল মোনেম খানের জামাতা। আদেল সালাউদ্দিন কাদের চৌধুরীর চাচা শ্বশুর।

## মৃত্যু
তিনি ২০১৪ সালের ১৩ নভেম্বর বুধবার রাত ৯টায় রাজধানী ঢাকার ইউনাইটেড হাসপাতালে চিকিৎসাধীন অবস্থায় মৃত্যুবরণ করেন। মৃত্যুর দুই দিন পর শুক্রবার জুম্মার নামাযের পর আরমানিটোলা মসজিদে তার প্রথম জানাজা এবং আসরের নামাযের পর সোবহানবাগ জামে মসজিদে তার দ্বিতীয় জানাজা অনুষ্ঠিত হয়। জানাজা শেষে পারিবারিক কবরস্থানে দাফন করা হয়েছে।

## তথ্যসূত্র

বিষয়শ্রেণী:১৯৩০-এ জন্ম
বিষয়শ্রেণী:২০১৪-এ মৃত্যু
বিষয়শ্রেণী:ঢাকা কলেজের প্রাক্তন শিক্ষার্থী
বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
রামাকিন

**রামাকিন** (; ) থাইল্যান্ডের জাতীয় মহাকাব্য। এই প্রাচীন গ্রন্থটি ভারতীয় মহাকাব্য রামায়ণ হতে উৎসরিত বলে ধারণা করা হয়।

## চরিত্রসমূহ
এই মহাকাব্যের চরিত্রসমূহের মধ্যে রয়েছেঃ
* রামা
* সীতা
* হনুমান
* থোটসাকান।

## পটভূমি

## আরও দেখুন
* রামায়ণ।

## তথ্যসূত্র

## বহিঃসংযোগ
*রামাকিনের চরিত্রগুলির নামে তালিকা ও ছবি।
*ইংরেজি ও থাই ভাষায় এবং অডিওতে থাই ভাষ্যে রামাকিন।
*রামাকিন - ইউটিউব হতে।

বিষয়শ্রেণী:মহাকাব্য
বিষয়শ্রেণী:রামায়ণ অবলম্বনে সৃষ্টিকর্ম
ইবনে তাইমিয়া রচিত গ্রন্থসমূহ

**[[ইবনে তাইমিয়া|ইবনে তাইমিয়াহ]]** রচিত মোট গ্রন্থের সংখ্যা প্রায় ৫০০। ইসলামি জ্ঞান বিজ্ঞানের প্রতিটি শাখায় তার একাধিক রচনা বিদ্যমান।

### উল্লেখযোগ্য গ্রন্থের তালিকা
* মাজমু আল-ফাতাওয়া আল-কুবরা (ইবনে তাইমিয়াহ -এর প্রদানকৃত ফাতাওয়ার বড় একটি সঙ্কলন) মোট ৩৬ খণ্ড।
* মিনহাজুস সুন্নাহ আন-নববীয়্যাহ (নবী -এর সুন্নৎ-এর পথ) চার খণ্ড।
* আল-আকিদাহ আল-ওয়াসিতিয়্যাহ। আকিদাহ বিষয়ক গ্রন্থ।
* আল-জাওয়াব আল-সাহীহ লি-মান বাদ্দালা দ্বীন আল মাসিহ ("এমন লোকদের প্রতি যথাযথ প্রতিক্রিয়া যারা মশীহের দীন (ধর্ম)কে দূষিত করেছে "; খ্রিস্টধর্মের প্রতি একজন মুসলিম ধর্মত্বাত্তিকের প্রতিক্রিয়া) – তুলনামূলক ধর্মতত্ত্ব বা খ্রিস্টান ধর্ম সম্পর্কে গ্রন্থ। সাত খণ্ড।
* দার তা'আরুদ আল-আকল ওয়া আল-নাকল ("কারণ এবং [ধর্মীয়] ঐতিহ্যের মধ্যে দ্বন্দ্ব দূরীকরণ") আল-মুওয়াফাকা নামেও পরিচিত। ১০ খণ্ড।
* আল-আকিদাহ আল-হামাবিয়্যাহ
* আল-আসমা ওয়াস-সিফাত (আল্লাহর নাম ও গুণাবলী) ২ খণ্ড।
* কিতাবুল ঈমান (ইমানের বই)
* আস-সারিম আল-মাসলুল 'আলা শাতিম আর-রাসূল (রসুলের অপমানকারীদের বিরুদ্ধে টানা তালওয়ার)
* ফাতাওয়া আল-কুবরা
* ফাতাওয়া আল-মিসরিয়্যা
* আর-রাদ্দ 'আলা আল-মানতিকিয়্যিন (তার্কিকদের অভিশাপ)
* নাকদ আত-তা'সিস (প্রতিষ্ঠানের সমালোচনা)
* আল-উবুদিয়্যাহ
* ইকতিদা আস-সিরাতুল মুস্তাকিম (সোজা পথের অনুসরণ)
* আল-সিয়াসা আল-শারিয়্যা (শরিয়ত অনুযায়ী শাসনের বই)
* আত-তাওয়াসসুল ওয়াল-ওয়াসিলা
* শারহে ফুতুহ আল-গাইব (আব্দুল কাদির জিলানি রহঃ রচিত ফুতুহ আল-গাইবের ভাষ্য)
* আল-হিসবা ফি আল-ইসলাম (অর্থনীতি বিষয়ক গ্রন্থ)
* মাজমুআতুর রাসাইলিল কুবরা (২৮ টি নিবন্ধের সমষ্টি) ২ খণ্ড।
* মুকাদ্দিমাতুত তাফসীর
* আত-ত্বালিক আল-মুক্বাররার
* আস-সারিম আল-মাসলুল আলা শাতিম আর-রাসুল

## তথ্যসূত্র

https://books.google.com.bd/books?id=_Cxpfjri6o0C&printsec=frontcover&dq=&hl=en&sa=X&ei=LzK5VLXaGcOyuATuzICgAg&redir_esc=y#v=onepage&q&f=false

https://books.google.co.uk/books?id=7JRmPgAACAAJ&dq=Ibn+Taymiyya+and+his+times&hl=en&sa=X&redir_esc=y

https://www.britannica.com/biography/Ibn-Taymiyyah

বিষয়শ্রেণী:বইয়ের তালিকা
অন্তর জ্বালা

***অন্তর জ্বালা*** মালেক আফসারী পরিচালিত একটি চলচ্চিত্র। চলচ্চিত্রটি মুক্তি পায় ২০১৭ সালের ১৫ ডিসেম্বর। এটি প্রযোজনা করেছেন জায়েদ খান। এতে প্রধান ভূমিকায় অভিনয় করেছেন জায়েদ খান ও পরীমনি। প্রয়াত মান্নার স্মরণে তার এক ভক্তের কাহিনী নিয়েই আবর্তিত হয়েছে এই চলচ্চিত্রের কাহিনী। বাংলাদেশের ১২০টি প্রেক্ষাগৃহে মুক্তি পাওয়া চলচ্চিত্রতি নির্মাণে ২ কোটি টাকা ব্যয় হয়। এটা মালেক আফসারীর পরিচালনায় চব্বিশতম চলচ্চিত্র। এটি ২০০৬ সালে মুক্তিপ্রাপ্ত তামিল সিনেমা *ভেয়িল* এর পুন:নির্মাণ।

## অভিনয়শিল্পী
* জায়েদ খান - আলাল
* পরীমনি - সোনা
* অমিত হাসান
* জয় চৌধুরী
* মৌমিতা মৌ
* মাহমুদুল ইসলাম মিঠু
* রেহানা জলি
* সাঙ্কো পাঞ্জা
* চিকন আলী
* জ্যাকি আলমগীর

## সঙ্গীত
চলচ্চিত্রের সুর ও আবহ সঙ্গীত পরিচালনা করেছেন আলী আকরাম শুভ। গীত রচনা করেছেন সুদীপ কুমার দীপ। ছবিটির শিরোনাম নাম "অন্তর জ্বালা" ইউটিউবে প্রকাশিত হওয়ার পর তেলুগু ভাষার চলচ্চিত্র *ভেয়িল*-এর গান "উরুহুদে মারুহুদে"-এর সাথে গানটির সুর ও দৃশ্যায়নে মিল পাওয়া যায়।

### গানের তালিকা

## তথ্যসূত্র

## বহিঃসংযোগ

* 
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১৭-এর চলচ্চিত্র
বিষয়শ্রেণী:২০১০-এর দশকের মারপিটধর্মী চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী মারপিটধর্মী চলচ্চিত্র
বিষয়শ্রেণী:মালেক আফসারী পরিচালিত চলচ্চিত্র
জটিলেশ্বর মুখোপাধ্যায়

**জটিলেশ্বর মুখোপাধ্যায়** (১৩ ডিসেম্বর ১৯৩৪ – ২১ ডিসেম্বর ২০১৭) ছিলেন ভারতের একজন প্রখ্যাত সঙ্গীত পরিচালক, গায়ক ও গীতিকার।

## জন্ম ও পারিবারিক পরিচিতি
জটিলেশ্বর ১৯৩৪ সালের ১৩ ডিসেম্বর অবিভক্ত বাংলার চুঁচুড়ায় জন্মগ্রহণ করেন। আট ভাইয়ের মধ্যে জটিলেশ্বর সবচেয়ে ছোট। দাদারা অনেকেই ভালো গান গাইতেন গান গাওয়ার পেছনে তাঁর অনুপ্রেরণা মা অন্নপূর্ণা ও দাদা কপিলেশ্বর মুখোপাধ্যায়।

## সঙ্গীত চর্চা
সতীনাথ মুখোপাধ্যায়, চিন্ময় লাহিড়ী ও সুধীন দাশগুপ্তের কাছ থেকে তিনি সঙ্গীতের তালিম নেন।

## পুরস্কার ও সম্মাননা
২০১৩ সালে তিনি পশ্চিমবঙ্গ রাজ্য সঙ্গীত আকাদেমি কর্তৃক জ্ঞানপ্রকাশ ঘোষ পদকে ভূষিত হন। এছাড়াও তিনি সেরা সঙ্গীত পরিচালকের পুরস্কার পেয়েছেন ‘দামু’ ও ‘নটী বিনোদিনী’ চলচ্চিত্রে সুরারোপ করে।

## তাঁর রচিত গান

* অথৈ সমুদ্দুর পেরিয়ে এলাম
* অনেক শহর গ্রাম ছাড়িয়ে
* অন্তরে শক্তিকে কমে যেতে দিও না
* আনমনে কত কিছু লিখে
* আমার অঙ্গে জ্বলে রঙমশাল
* আমার মন-দোতারার একটি তার
* আমার স্বপন কিনতে পারে
* আমি পথে যেতে যেতে শুনি হঠাৎ 
* আমি ফুলকে যেদিন ধরে বেঁধে আমার সাজি ভরেছি
* আলো রচনায় তুমি সূর্যকে হার মানালে
* এ কোন সকাল রাতের চেয়েও অন্ধকার
* ও বাউল গেরুয়া তো পরেছ, একতারাটি ধরেছে
* ও মাঝিরে ও মাঝি
* কখনো কখনো মাটির প্রদীপ
* কলস কাঁখে নিয়ে দীঘির ঘাটে এলেই
* কাঁদে গো শচীমাতা নিমাই নিমাই
* কি কখন বলে বাঁশি
* কেউ বলে ফাল্গুন, কেউ বলে পলাশের মাস
* কোনো ভোরের পাখি কখনো কি বলবে
* কোনো হাতে মানায় কাঁকন কোনো হাতে বাজুবন্ধ
* চঞ্চল তোর ওই পাখাতে
* ছড়িয়ে রয়েছ কেন
* তোমার সঙ্গে দেখা না হলে
* পৃথিবীর যেখানে যত খাঁচার পাখি
* ফুলের ঘায়ে মূর্ছা গেছে ফুলের দেশের রাজকুমারী
* বধুয়া আমার চোখে জলে এনেছে
* বর্ণচোরা প্রজাপতি রে
* বাঁশিটার একটাই দোষ বলে রাধা রাধা
* বারমাসের জ্বালায় আমি হায়রে জ্বালাতন
* মনের নাগাল পাবো না জেনেও
* মোহনবাঁশি বাজে
* যতই বল তোমায় আমি ভুলছি না

## তথ্যসূত্র

বিষয়শ্রেণী:১৯৩৪-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:ভারতীয় গীতিকার
বিষয়শ্রেণী:বাঙালি সঙ্গীতশিল্পী
বিষয়শ্রেণী:বাঙালি সঙ্গীত পরিচালক
বিষয়শ্রেণী:হুগলি জেলার ব্যক্তি
জাহাপুর জমিদার বাড়ি

## জাহাপুর জমিদার বাড়ি
**অবস্থান:** মুরাদনগর উপজেলা, কুমিল্লা জেলা, বাংলাদেশ

**ধর্ম:** হিন্দুধর্ম

**সৃষ্টিকারী:** গৌর মোহন রায়

**স্থাপত্য:** মুঘল রীতির কারুকার্য ও I, L টাইপ ভবন

**সংক্ষিপ্ত পরিচিতি:**

জাহাপুর জমিদার বাড়ি বাংলাদেশের চট্টগ্রাম বিভাগের কুমিল্লা জেলার মুরাদনগর উপজেলার একটি ঐতিহাসিক জমিদার বাড়ি। এটি প্রায় চারশত বছর আগে স্থাপিত হলেও জমিদারি প্রতিষ্ঠা হয় ১৮৬২ সালের দিকে।
----

### ইতিহাস
জমিদার বংশের প্রথম পুরুষ ছিলেন শ্রী কানাই লাল রায়। জমিদারি মূলত সপ্তম পুরুষ **গৌর মোহন রায়** শুরু করেন। নবম পুরুষ **কমলাকান্ত রায়** এবং তার ছেলে **গিরিশ চন্দ্র রায়** বাড়ির গৌরব বৃদ্ধি করেন। জমিদার বংশের অনেক সদস্য পাট ব্যবসায়েও সুপরিচিত ছিলেন।

জমিদার বাড়ির সমস্ত প্রাপ্তির নামগুলো তাদের শ্মশানে লেখা আছে। বর্তমানে এই বিশাল বাড়ি **অঞ্জন কুমার রায়**, **রঞ্জন কুমার রায়**, **আশীষ কুমার রায়**, **সমরেন্দ্র রায়**, **অজিত কুমার রায়** এবং অন্যান্য বংশধররা দেখাশোনা করছেন।
----

### গঠনশৈলি

* বাড়িতে মোট ১০টি ভবন রয়েছে। প্রথমটি তিনতলা, বাকি সবগুলো দুইতলা।
* প্রধান ফটকে দুটি সিংহের আবক্ষ মূর্তি রয়েছে।
* ভবনের নকশা মুঘল আমলের ঢঙে, জানালার গ্রিল ও দেওয়ালে সূক্ষ্ম কারুকার্য রয়েছে।
* বাড়িতে একটি নাটমন্দির ও জগন্নাথ দেবের রথ বিদ্যমান, যা প্রতিটি রথযাত্রায় ব্যবহার হয়।

----

### আসবাবপত্র ও বৈশিষ্ট্য

* শৌখিন খাট, নকশা করা চেয়ার, ইজি চেয়ার, কারুকার্যখচিত ফুলদানি, ঝারবাতি, গ্রামফোন ইত্যাদি রয়েছে।
* একটি রূপার হাতলের ছাতা রয়েছে, যা জমিদাররা বাহিরে বের হওয়ার সময় ব্যবহার করতেন।
* বাড়ির ভিতরে বাগান ও পুকুর রয়েছে, যেগুলো রানী মহলের স্নানের জন্য ব্যবহৃত হতো।

----

### অবদান
জাহাপুর জমিদারদের পৃষ্ঠপোষকতায় এলাকার রাস্তা, ব্রিজ, মাদ্রাসা, প্রাইমারী স্কুল, হাইস্কুল, কলেজ, পোস্ট অফিস ও দাতব্য চিকিৎসালয় প্রতিষ্ঠিত হয়েছে।
----

### যোগাযোগ ব্যবস্থা
ঢাকার সায়েদাবাদ থেকে মুরাদনগর এক্সপ্রেস/ইলিয়টগঞ্জ এক্সপ্রেসে সরাসরি জাহাপুর জমিদার বাড়িতে পৌঁছানো সম্ভব। কোম্পানীগঞ্জগামী বাসেও যাওয়া যায়। কুমিল্লা শহর থেকে ২ ঘণ্টার মধ্যে পৌঁছানো যায়, এবং স্থানীয় সড়ক দিয়ে ১০ কিমি গিয়ে বাড়িতে পৌঁছানো যায়।

 

“কুমিল্লা মুরাদনগরের ঐতিহাসিক জাহাপুর জমিদার বাড়ি”, Daily Comilla News, ৯ ডিসেম্বর ২০১৭ — 

 স্থানীয় ইতিহাসবিদ ও জমিদার পরিবারের মৌখিক তথ্যসংগ্রহ

  – “জমিদারি প্রথা” বিষয়ক নিবন্ধ

 বাংলাদেশ প্রত্নতত্ত্ব অধিদপ্তর – সাধারণ তথ্য

 বিভিন্ন জাতীয় দৈনিক পত্রিকায় প্রকাশিত কুমিল্লার ঐতিহাসিক স্থাপনা বিষয়ক প্রতিবেদন

বিষয়শ্রেণী:ঐতিহাসিক স্থান
বিকাশ গুপ্তা

**বিকাশ গুপ্তা** হচ্ছেন একজন ভারতীয় টেলিভিশন অনুষ্ঠান প্রযোজক, সৃজনশীল পরিচালক, চিত্রনাট্যকার, উপস্থাপক এবং অভিনেতা। তিনি ২০১৭ সালে জনপ্রিয় রিয়্যালিটি অনুষ্ঠান বিগ বস ১১-এ একজন প্রতিযোগী হিসেবে অংশগ্রহণ করেন, যেখানে তিনি ৩য় স্থান অধিকার করেন।

## ব্যক্তিগত জীবন
বিকাশ গুপ্তা ৭ মে ১৯৮৭ সালে জন্মগ্রহণ করেন। তিনি হচ্ছেন বলিউড অভিনেতা সিদ্ধার্থ গুপ্তার বড় ভাই।

## ক্যারিয়ার
বিকাশ গুপ্তা একতা কাপুরের বালাজী টেলিফিল্মের সৃজনশীল প্রধান ছিলেন। সেসময় তিনি মহাভারত, কিউকি সাস ভি কভি বহু থি এবং কি দেশ ম্যায় হ্যায় মেরা দিলের মতো অনুষ্ঠান পরিচালনা করেছেন। পরবর্তীতে তিনি তার নিজস্ব প্রযোজনা স্টুডিও, "দ্য লস্ট বয় প্রোডাকশন" শুরু করেন। এর মাধ্যমে তিনি জনপ্রিয় টেলিভিশন অনুষ্ঠান গুমরাহ: এন্ড অফ ইনসেন্স, ক্যায়সি ইয়ে ইয়ারিয়া, ভি দ্য সিরিয়াল, ইয়ে হ্যায় আশিকি এবং এমটিভি ওয়েবড পরিচালনা করেছেন। পরবর্তীতে তিনি এমটিভি ইন্ডিয়ার প্রোগ্রামিং প্রধান হিসেবে কাজ করেছেন।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৭-এ জন্ম
বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
বিষয়শ্রেণী:ভারতীয় এলজিবিটিকিউ ব্যক্তি
বিষয়শ্রেণী:ভারতীয় টেলিভিশন প্রযোজক
বিষয়শ্রেণী:এলজিবিটিকিউ প্রযোজক
বিষয়শ্রেণী:১৯৮৮-এ জন্ম
বিষয়শ্রেণী:ভারতীয় উভকামী পুরুষ
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
পাকিস্তানি অভিনেতাদের তালিকা

এটি অক্ষর অনুযায়ী সাজানো **পাকিস্তানি অভিনেতাদের একটি তালিকা**।

## আ
* আকমল খান
* আজফার রেহমান
* আজাব গুত
* আদনান খান
* আদনান জাফর
* আদনান মালিক
* আদনান সিদ্দিকি
* আদিল মুরাদ
* আদীল হাশমি
* আদীল হুসাইন
* আনোয়ার সোলানগি
* আফজাল খান
* আবদুল্লাহ ইজাজ
* আব্দুর রশিদ কারদার
* আবিদ আলি
* আবিদ কাশ্মিরি
* আবিদ খান
* আলমজেব মুজাহিদ
* আলী জাফর
* আসাদ মালিক
* আসিফ রাজা মির
* আহমেদ জাহানজেব
* আহসান খান
*আমানুল্লাহ (কৌতুক অভিনেতা)

## ই/ঈ
* ইউসুফ খান
* ইকবাল থিবা
* ইজহার কাজি
* ইজাজ দুরানি
* ইমরান আব্বাস নাকভি
* ইমরান আসলাম
* ইমরান খান
* ইরফান খুসাত
* ইলিয়াস কাশ্মিরি
* ইসমাইল তারা
* ইসমাইল শাহিদ
* ইয়াসির নেওয়াজ
* ইয়াসির হুসাইন
*

## উ/ঊ/এ/ও
* উমার শরিফ
* উসমান পীরজাদা
* এমি খান
* ওমার শাহজাদ
* ওয়াকার জাকা
* ওয়াসীম আব্বাস
* ওয়াহীদ মুরাদ
*
## ক/খ/গ/ঘ
* কাজি ওয়াজিদ
* কাদের খান
* কাভি খান
* কামাল ইরানি
* কাশিফ খান
* কাশিফ মেহমুদ
* খালিদ আব্বাস দার
* গোলাম মহিউদ্দিন
* গোহার রশীদ

## জ
* জামশেদ আনসারি
* জাভেদ শেখ
* জামাল শাহ
* জিয়া মহীদ্দিন
* জুনাইদ খান
* জুহাব খান

## ট/ত/দ/ন
* তারিক আজিজ
* তারিক মুস্তাফা
* তৌকীর নাসির
* দানিশ তাইমূর
* দানিশ নেওয়াজ
* নাঈম হক
* নাঈম হাশমি
* নাজির আহমেদ খান
* নাদিম বেগ
* নাজীবুল্লাহ আনজুম
* নাসিম ভিকি
* নূর হাসান রিজভি
* নোমান ইজাজ
* নোমান মাসুদ

## ম
* মালিক আনুখা
* মাহমুদ আলি
* মিকাল জুলফিকার
* মুনাওয়ার জারিফ
* মুর্তাজা হাসান
* মেহমুদ আখতার
* মেহমুদ আসলাম
* মোহসিন আব্বাস হায়দার
* মোহসিন খান
* মোহসিন মির্জা
* মোহাম্মাদ আলি
* মোহিব মির্জা

## শ/স
* শহিদ খান
* শাকিল হুসাইন খান
* শান শাহিদ
* শাফি মুহাম্মাদ শাহ
* শামিল খান
* শামূন আব্বাসি
* শাহূদ আলভি
* শেহজাদ শেখ
* সন্তোষ কুমার
* সাঈদ খান রঙ্গীলা
* সাজিদ হাসান
* সাজ্জাদ আলি
* সাদ হারূন
* সামি খান
* সামি শাহ
* সালমান শাহিদ
* সালাহউদ্দিন তূরফানি
* সাহির লোদি
* সিকান্দার জামান খান
* সিকান্দার রিজভি
* সিকান্দার সানাম
* সেলিম নাসির
* সেলীম শেখ
## হ
* হাবিব-উর-রেহমান
* হামজা আলি আব্বাসি
* হামিদ রানা
* হামিদ শেখ
* হাসান নিয়াজি
* হাসাম খান
* হুমায়ুন সাঈদ
* হুসাইন জাহাঙ্গীর

## আরও দেখুন

* পাকিস্তানি অভিনেত্রীগণের তালিকা

বিষয়শ্রেণী:পাকিস্তানি চলচ্চিত্র-সম্পর্কিত তালিকা
বিষয়শ্রেণী:জাতিয়তা অনুযায়ী অভিনেতাগণের তালিকা
বিষয়শ্রেণী:জাতীয়তা অনুযায়ী অভিনয়শিল্পীদের তালিকা
বিষয়শ্রেণী:অভিনেতার তালিকা
সিলেট প্রেসবিটারিয়ান সভা

**সিলেট প্রেসবিটারিয়ান সভা** ১৯০৫ সালে ওয়েলস মিশনারিদের দ্বারা প্রতিষ্ঠিত হয়েছিল। এটা বাংলাদেশের উত্তর-পূর্বাঞ্চলীয় বৃহত্তর সিলেট জেলায় তার আবির্ভূত হয়। যখন বাংলাদেশ আলাদা হয়ে যায়, তখন এটা তার মূল অংশ উত্তর-পূর্বাঞ্চলীয় ভারত থেকে বিচ্ছিন্ন হয়ে পড়ে। খাসিয়া, গারো এবং সাঁওতাল সংখ্যালঘু উপজাতিরা এই পরিষদের সদস্য। এটি চারটি প্রেসবিটারিয়ান এবং একটি সিনোদের সমন্বয়ে গঠিত। এটি বিদ্যালয়, প্রচার এবং মহিলা কর্মসূচী পরিচালনা করে থাকে। ২০০৪ সালে, এই সম্প্রদায়ের ৭,২৭৬ জন সদস্য এবং ৮৭টি ধর্মসভা ও ৩৮টি বাড়ি সঙ্ঘ ছিল। এটার কোন মহিলা সমন্বয়ক নেই।

এটা বাংলাদেশ জাতীয় খ্রিস্টান ফেলোশিপের একটি সদস্য।
## আরো দেখুন
*বাংলাদেশে খ্রিস্টধর্ম
## তথ্যসূত্র

বিষয়শ্রেণী:এশিয়ায় প্রেসবিটারিয়ান সম্প্রদায়
বিষয়শ্রেণী:বাংলাদেশে খ্রিস্টধর্ম
গৌরনদী জমিদার বাড়ি

**গৌরনদী জমিদার বাড়ি** বাংলাদেশের বরিশাল বিভাগের বরিশাল জেলার গৌরনদী উপজেলার ঐতিহাসিক জমিদার বাড়ি।

## ইতিহাস
প্রায় একশত ষাট বছর আগে গৌরনদী উপজেলার আশোকাঠী গ্রামে এই জমিদার বাড়িটি প্রতিষ্ঠিত হয়। জমিদার বাড়িটি প্রতিষ্ঠিত করেন জমিদার মোহন লাল সাহা। তখনকার সময় এই জমিদারের ছিল অনেক প্রতাপ। বিশেষ করে এই জমিদার বাড়িটি একটি বড় মন্দিরের কারণে পরিচিত। তখনকার সময় ভারতবর্ষে জমিদার বাড়ির এই মন্দিরটি ছিল সবথেকে বড় মন্দির। যার কারণে তখনকার সময় থেকেই এই মন্দিরটিতে সনাতন ধর্মালম্বীরা পূজা অর্চনা করত যা এখনো বিদ্যমান। বাংলাদেশের মহান মুক্তিযুদ্ধের সময় পাকিস্তান বাহিনীরা এই জমিদার বাড়িটিতে ধ্বংসযজ্ঞ চালায়। তারা জমিদার বাড়ির পাক-পেয়াদাদের ঘর বাড়ির জালিয়ে দেয় এবং মন্দির ভাংচুর করে। এখনো জমিদার বাড়ির বংশধররা এখানে বসবাস করতেছেন। দেশ ভাগের পর ১৯৫০ সালে জমিদারি প্রথা বিলুপ্ত হলে তাদেরও জমিদারি বিলুপ্ত হয়।

## অবদান
জমিদারদের অবদানমূলক কাজের মধ্যে অন্যতম সাক্ষী হয়ে দাঁড়িয়ে রয়েছে, নির্মিত পালরদী মাধ্যমিক বিদ্যালয়। বর্তমানে এ বিদ্যাপীঠটি বরিশাল শিক্ষা বোর্ডের মধ্যে একটি অন্যতম শিক্ষা প্রতিষ্ঠান। এছাড়াও তাদের আরো অনেক অবদানমূলক কাজ রয়েছে এই এলাকায়।

## আরো দেখুন
* জমিদার বাড়ি

## তথ্যসূত্র

বিষয়শ্রেণী:গৌরনদী উপজেলা
বিষয়শ্রেণী:বরিশাল জেলার ভবন ও স্থাপনা
বিষয়শ্রেণী:বরিশাল জেলার দর্শনীয় স্থান
বিষয়শ্রেণী:জমিদার বাড়ি
কৃষি তথ্য সার্ভিস

**কৃষি তথ্য সার্ভিস** সরকারি একটি কৃষি বিষয়ক সেবা। এটি বাংলাদেশের  কৃষি মন্ত্রণালয়ের অধীনস্থ একটি সেবা সংস্থা ও বহু মাধ্যমভিত্তিক উন্নয়ন যোগাযোগ বিভাগ। এটি পাকিস্তান সরকার কর্তৃক ১৯৬১ সালে প্রতিষ্ঠিত হয়। কৃষি তথ্য সার্ভিস এর প্রধান কার্যালয় ঢাকা জেলার খামারবাড়িতে অবস্থিত। ১৯৮৫ সালে কৃষি তথ্য সার্ভিসের দফতর সমূহে পরিবর্তন এনে এটিকে দুইভাগ করে এর এক-তৃতীয়াংশ কর্মকর্তা-কর্মচারী ও সরঞ্জাম পশুসম্পদ ও মৎস্য মন্ত্রণালয়ে স্থানান্তরিত করা হয়। বর্তমানে এটি দেশের সরকারি-বেসরকারি ১৫টি সংস্থাকে সেবা প্রদান করে। 

## লক্ষ্য ও উদ্দেশ্য

* গ্রামীণ জনগোষ্ঠীকে আধুনিক উন্নত চাষাবাদ সম্পর্কে দক্ষ করে তুলতে প্রয়োজনীয় তথ্য ও যোগাযোগ সরবরাহ করা৷ আনুসঙ্গিক প্রশিক্ষণ প্রদান করা৷ লাগসই প্রযুক্তি ও উন্নত কৃষি কৌশল সম্পর্কিত বইপুস্তক প্রকাশনা করা। 
* কৃষি সম্পর্কিত পত্রিকা ও পোস্টার প্রকাশ করে। 
* কৃষকের কাছে তথ্য পৌঁছানোর উপযুক্ত ও কার্যকর যোগাযোগ মাধ্যম হিসেবে কাজ করা। 
* মাঠ কর্মীদের প্রশিক্ষণ প্রকাশিত তথ্যাদি প্রচারের ব্যবস্থা করা। 
* স্থানীয় পর্যায়ে গ্রামীণ জনগোষ্ঠীদের চাষী ক্লাব, জেলে ক্লাব ইত্যাদি প্রতিষ্ঠান গড়ে তোলার জন্য উৎসাহিত করা।

## গঠন
২০১৯ সাল পর্যন্ত বাংলাদেশের কৃষি তথ্য সার্ভিসের ১০টি আঞ্চলিক কার্যালয় রয়েছে। এসব খুলনা, চট্টগ্রাম, সিলেট, ময়মনসিংহ, রংপুর, রাজশাহী, কুমিল্লা ও পাবনায় অবস্থিত।  প্রতিষ্ঠানটিতে ১৬ জন কর্মকর্তাসহ মোট ১৮৯ জন কর্মচারী কাজ করে। একজন পরিচালকের অধীনে কৃষি তথ্য সার্ভিসের প্রশাসনিক, অর্থনৈতিক সহ সকল সার্বিক কার্যক্রম পরিচালিত হয়। একজন প্রধান তথ্য কর্মকর্তা, একজন উপ-পরিচালক (গণসংযোগ) এবং কয়েকজন বিশেষজ্ঞের সমন্বয়ে গঠিত একটি কমিটি  বিভাগের ব্যবস্থাপনা ও পরিকল্পনার দায়িত্ব পালনে পরিচালককে সহায়তা করে। বিভাগের বিভিন্ন শাখা পরিচালনার জন্যে একজন করে প্রেস ম্যানেজার, সম্পাদক, অডিও ভিজ্যুয়াল আর্টিস্ট, প্রশিক্ষণ ও প্রয়োগ অফিসার এবং ফিল্ম প্রোডাকশন অফিসার দায়িত্বে নিয়োজিত থাকেন৷

## কার্যক্রম
কৃষি তথ্য সার্ভিস কৃষকের কাছে চাষাবাদের প্রয়োজনীয় তথ্য পৌঁছে দেয়। বিভিন্ন মাধ্যমে তথ্য  সম্প্রসারণ কর্মীদের দ্বারা কৃষকের কাছে পৌঁছে দেয়া হয়। কৃষকদের জন্যে মাসিক পত্রিকা **কৃষি কথা** প্রকাশ করে৷ কৃষি তথ্য সার্ভিসের বাংলাদেশ টেলিভিশনে প্রচারিত মাটি ও মানুষ একটি জনপ্রিয় অনুষ্ঠান। বাংলাদেশ বেতারে  *সোনালী ফসল*, *দেশ আমার মাটি আমার* নিয়মিত প্রচার করে কৃষি তথ্য সার্ভিস।

## তথ্যসূত্র

## বহিঃসংযোগ
* দাফতরিক ওয়েবসাইট

বিষয়শ্রেণী:বাংলাদেশের সরকারি সংস্থা
বিষয়শ্রেণী:১৯৮৫-এ বাংলাদেশে প্রতিষ্ঠিত
বিষয়শ্রেণী:১৯৮৫-এ প্রতিষ্ঠিত সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশের কৃষি
ড্রপা পাথর

**ড্রপা পাথর** হলো প্রায় ১২ হাজার বছরের পুরাতন ৭১৬টি চাকতি আকৃতির পাথুরে খণ্ড যেগুলোর  উপর সাংকেতিক ভাষায় বিভিন্ন তথ্য উৎকীর্ণ আছে। এই পাথরের চাকতিগুলোর প্রতিটির ব্যাস ১ ফুট (৩০ সেমি) এবং এদের মধ্যে একটি গর্ত রয়েছে যা দিয়ে সর্পিলাকারে দুটি ছাঁচ আটকে রাখা হতো। হায়ারোগ্লিফের মত সাংকেতিক চিহ্নগুলি এই ছাঁচে পাওয়া যায় বলে ধারণা করা হয়। কবে, বিশ্বের কোনও জাদুঘরে এগুলোর কোনো সংরক্ষিত তথ্য পাওয়া যায়নি এবং মনে করা হয় এটি একটি ধাঁ ধাঁ।

## প্রকাশিত তথ্য
ড্রপা এবং ড্রপা পাথর সম্পর্কিত সর্বপ্রথম একটি তথ্যসূত্র ১৯৬২ সালের *Das vegetarische Universum* নামক একটি জার্মান উদ্ভিদ সম্পর্কিত সাময়িকীতে পাওয়া যায়।

## আরও দেখুন

## তথ্যসূত্র

## বহিঃসংযোগ

বিষয়শ্রেণী:হেঁয়ালি
বিষয়শ্রেণী:লিপি
বিষয়শ্রেণী:লিখন পদ্ধতি
নীলকুরিঞ্জি

**নীলকুরিঞ্জি** একটি বহুবর্ষীজীবী গুল্ম জাতীয় সপুষ্পক উদ্ভিদ ও এর ফুল। এই ফুলটি মূলতঃ ভারতের নীলগিরি এলাকা, তামিলনাড়ু, কর্ণাটক, কেরলা অঞ্চলে দেখতে পাওয়া যায়। নীল বর্ণের এই ফুলটি সুগন্ধিযুক্ত, যার ফলে মৌমাছি ও অন্যান্য কীট-পতঙ্গ আকৃষ্ট হয়। ধারণা করা হয়, নীলগিরি পাহাড়ের নামকরণ হয়েছে এই ফুলটি থেকে এবং এটি প্রতি ১২ বছর পর পর প্রস্ফুটিত হয়।

## আরও দেখুন

## তথ্যসূত্র

## বহিঃসংযোগ

বিষয়শ্রেণী:ভারতের উদ্ভিদ
ছদরুদ্দিন আহমেদ চৌধুরী

**অধ্যাপক ড. ছদরুদ্দিন আহমেদ চৌধুরী** (১ জানুয়ারি ১৯৩১ – ২৩ জুলাই ২০১৬) ছিলেন একজন বাংলাদেশি শিক্ষক এবং পদার্থবিদ। তিনি শাহজালাল বিজ্ঞান ও প্রযুক্তি বিশ্ববিদ্যালয় এবং সিলেট ইন্টারন্যাশনাল ইউনিভার্সিটির উপাচার্যের দায়িত্ব পালন করেছেন।

## শিক্ষা এবং কর্মজীবন
ছদরুদ্দিন মাধ্যমিক এবং উচ্চমাধ্যমিক সিলেট থেকে সম্পন্ন করেন। তিনি ঢাকা বিশ্ববিদ্যালয় থেকে পদার্থ বিজ্ঞান বিভাগে ১৯৫১ এবং ১৯৫৪ সালে যথাক্রমে স্নাতক এবং স্নাতকোত্তর ডিগ্রী লাভ করেন। ১৯৬৬ সালে তিনি ম্যানচেস্টার বিশ্ববিদ্যালয় থেকে স্ফটিকবিজ্ঞানে পিএইচডি ডিগ্রী অর্জন করেন।

ছদরুদ্দিন লিবিয়ার আল ফাতেহ বিশ্ববিদ্যালয়ের পদার্থবিজ্ঞানের অধ্যাপক হিসেবে কর্মরত ছিলেন। তিনি ১৯৮৯-১৯৯৪ সাল পর্যন্ত শাহজালাল বিজ্ঞান ও প্রযুক্তি বিশ্ববিদ্যালয়ের প্রতিষ্ঠাকালীন উপাচার্যের দায়িত্ব পালন করেছেন। তিনি রাজশাহী বিশ্ববিদ্যালয়েরও পদার্থবিজ্ঞান বিভাগের অধ্যাপক ছিলেন।

ছদরুদ্দিন বাংলাদেশ পরিবেশ আন্দোলনের (বাপা) সিলেট ইউনিটের সভাপতি ছিলেন।
## তথ্যসূত্র

বিষয়শ্রেণী:১৯৩১-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:সিলেট জেলার ব্যক্তি
বিষয়শ্রেণী:বাংলাদেশী শিক্ষায়তনিক
বিষয়শ্রেণী:বাংলাদেশী পদার্থবিজ্ঞানী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ম্যানচেস্টার বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শাহজালাল বিজ্ঞান ও প্রযুক্তি বিশ্ববিদ্যালয়ের উপাচার্য
বিষয়শ্রেণী:রাজশাহী বিশ্ববিদ্যালয়ের শিক্ষক
বিষয়শ্রেণী:সিলেট ইন্টারন্যাশনাল ইউনিভার্সিটির উপাচার্য
বিষয়শ্রেণী:সিলেট সরকারি পাইলট উচ্চ বিদ্যালয়ের প্রাক্তন শিক্ষার্থী
গিরীশ চন্দ্র সেনের জমিদার বাড়ি

**গিরীশ চন্দ্র সেনের জমিদার বাড়ি** বাংলাদেশের ঢাকা বিভাগের গোপালগঞ্জ জেলার কাশিয়ানী ভাটিয়াপাড়ার এক ঐতিহাসিক জমিদার বাড়ি।

## ইতিহাস
"গিরীশ চন্দ্র সেনের জমিদার বাড়ি" গোপালগঞ্জ জেলায় কাশিয়ানীতে অবস্থিত। বর্তমানে  সহকারী কমিশনার ভূমি এসি ল্যান্ড এর অফিস। বাড়িটি কবে নাগাদ তৈরি করা হয়েছে তা জানা যায়নি। তবে জমিদার বাড়িটি প্রতিষ্ঠা করেন জমিদার গিরীশ চন্দ্র সেন। জমিদার বাড়ির ভবনটি ইংরেজি বর্ণ  U প্যাটার্ণের মত তৈরি করা হয়েছে। ভবনটির মাঝখানের অংশ ছিল দ্বিতল বিশিষ্ট এবং দুপাশে ছিল যুক্ত একতলা বিশিষ্ট ভবন।  বাড়িটি প্রাচীর বেষ্টিত ছিল তিনদিক থেকে। জমিদার বাড়ির বামপাশে ছিল একটি মন্দির এবং ডান পাশে ছিল ছনের ছাউনি দিয়ে তৈরি করা একটি কাছারিঘর। এর বেশি এই জমিদার বাড়ি সম্পর্কে ইতিহাস জানা যায়নি। 
                        
## বর্তমান অবস্থা
বর্তমানে জমিদার বাড়িটি পরিত্যক্ত অবস্থায় পড়ে রয়েছে। দেয়ালে শ্যাওলা ও লতাপাতায় জরাজীর্ণ হয়ে রয়েছে।

## আরো দেখুন
* জমিদার বাড়ি

## তথ্যসূত্র

বিষয়শ্রেণী:ঐতিহাসিক স্থান
বিষয়শ্রেণী:গোপালগঞ্জ জেলার দর্শনীয় স্থান
বিষয়শ্রেণী:গোপালগঞ্জ জেলার প্রত্নতাত্ত্বিক স্থাপনা
মাড্যিজিন শিপম্যান

**ম্যাডিজিন শিপম্যান** (জন্ম নভেম্বর ২০, ২০০২) একজন মার্কিন শিশু অভিনয় শিল্পী। তিনি মার্কিন শিশুতোষ চ্যানেল নিকেলোডিয়ন-এ প্রচারিত হাস্যরস ধারাবাহিক *[[গেইম সেকার্স]]* এ গেন্জি বেল নামক চরিত্রটিতে অভিনয় করার জন্য পরিচিতি লাভ করেন।

## জীবন এবং কর্মজীবন
শিপম্যানের জন্ম, মার্কিন যুক্তরাষ্ট্রের নর্থ ক্যারোলাইনা রাজ্যের কিংস মাউন্টেন শহরে।  যখন শিপম্যানের বয়স ছিল মাত্র পাঁচ বছর, তখন তিনি একটি নিযুক্তক প্রতিষ্ঠানের সাথে কাজ করা শুরু করেন যেটি তাকে মার্কিন গভীর রাতের সরাসরি অনুষ্ঠানে তিনটি আলাদা ভূমিকায় এর সাথে জনপ্রিয়  শিশুতোষমূলক এবং শিক্ষনীয় মার্কিন ধারাবাহিক *[[সিসিম স্ট্রিট]]* এ এবং মঞ্চে অভিনয় করার সুযোগ করে দেয়। ২০১০ সালে তিনি নিউ ইয়র্ক শহরের ম্যানহ্যাটন পৌরসভার রাস্তায় মঞ্চায়িত  *[[Enron (play)|এনরন]]* মঞ্চায়নে তাকে আবির্ভুত হতে দেখা যায়।  

২০১৫ সালে, তিনি মার্কিন শিশুতোষ চ্যানেল নিকেলোডিয়ন এ প্রচারিত ধারাবাহিক *[[গেইম সেকার্স]]* এ মূল ভূমিকায় কাজ করেন, সেখানে তার চরিত্রটি ছিল কেনজি বেল, যিনি একটি নামমাত্র গেইম ভিত্তিক প্রতিষ্ঠানের সহ-প্রতিষ্ঠাতা, ধারাবাহিকটির পরিচালনা করেন মার্কিন ছোট পর্দার পরিচালক ডেন স্নাইডার। 

শিপম্যান, মাত্র ৮ বছর বয়স থেকেই গান লিখতেন এবং তখন থেকেই তিনি গিটারও বাজাতে পারেন।  

## চলচ্চিত্র সমূহ

## তথ্যসূত্র

## বহিঃসংযোগ
* 

বিষয়শ্রেণী:২০০২-এ জন্ম
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:নর্থ ক্যারোলাইনার অভিনেত্রী
বিষয়শ্রেণী:মার্কিন শিশু অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:কিংস মাউন্টেন, নর্থ ক্যারোলাইনার ব্যক্তিত্ব
বিষয়শ্রেণী:মার্কিন ওয়েব ধারাবাহিকের অভিনেত্রী
বিষয়শ্রেণী:নিউ ইয়র্ক শহরের অভিনেত্রী
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন নারী মডেল
বিষয়শ্রেণী:মার্কিন পপ গায়িকা
বিষয়শ্রেণী:২১শ শতাব্দীর মার্কিন গায়িকা
নিগার খান

**নিগার জাফর খান** (জন্ম:১৯৭৮) একজন ভারতীয় টেলিভিশন অভিনেত্রী যিনি প্রধানত খল-চরিত্রে অভিনয়ের জন্য সুপরিচিত। তিনি মডেল-অভিনেত্রী গওহর খান এর বড় বোন।

## কর্মজীবন
২০০৮ সালে নিগার নাচের প্রতিযোগিতামূলক অনুষ্ঠান **এক খিলাড়ি এক হাসিনা** তে অংশগ্রহণ করেন। প্রতিযোগিতাটির একটি পর্বের একটি গান *ও লাড়কি হ্যায় কাহা* (দিল চাহতা হ্যায়) তে নাচের সুবাদে বিচারক সুস্মিতা সেন, ওয়াসিম আকরাম এবং দর্শকদের কাছে ব্যপকভাবে প্রশংসিত হন।

## ব্যক্তিগত জীবন

নিগার খান ২০১৫ সালের জুলাইয়ে দুবাইয়ে তার দীর্ঘদিনের প্রেমিক এবং পাকিস্তানি ব্যবসায়ী খাইয়াম শেখের সাথে বিবাহ বন্ধনে আবদ্ধ হন। বিয়ের পরে নিগার দুবাইয়ে চলে আসেন।

## চলচ্চিত্রের তালিকা
* ২০০২ *[[লিপস্টিক (টেলিভিশন অনুষ্ঠান)|লিপস্টিক]]* - শীতল সিংহানিয়া
*  ২০০৩ *[[প্রতিমা]]*
*  ২০০৪-২০০৫ হাম দো হ্যায় না
*  ২০০৫-২০০৬ *[[ইন্ডিয়া কলিং]]*- কামিনী খান্না
*  ২০০৬ *[[কাসাম সে]]* - বর্ণালী
*  ২০০৮ *[[এক খিলাড়ি এক হাসিনা (টেলিভিশন অনুষ্ঠান)|এক খিলাড়ি এক হাসিনা]]* - নিজ 
*  ২০০৯ *মি. এন্ড মিসেস. করণ যোহর* (খেলা)
*  ২০০৯*ইয়েস বস (টিভি ধারাবাহিক)* - অ্যাঞ্জেলিনা

## তথ্যসূত্র

## বহিঃসংযোগ

*
*"Nigaar Khan to marry Dubai based Businessman on 23rd July"

বিষয়শ্রেণী:১৯৭৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
বিষয়শ্রেণী:ভারতীয় মুসলিম
বিষয়শ্রেণী:হিন্দি টেলিভিশন অভিনেত্রী
শিল্পা শিন্দে

**শিল্পা শিন্দে** হচ্ছেন একজন ভারতীয় টেলিভিশন অভিনেত্রী। তিনি অ্যান্ডটিভিতে সম্প্রচারিত জনপ্রিয় নাটক ভাবি জি ঘর পার হ্যায়-এ "আঙ্গুরি ভাবি" চরিত্রে অভিনয়ের মাধ্যমে অধিক জনপ্রিয়তা অর্জন করেছেন। ২০১৭ সালে, তিনি কালারস-এ প্রচারিত জনপ্রিয় রিয়্যালিটি অনুষ্ঠান বিগ বস ১১-এ একজন প্রতিযোগী হিসেবে অংশগ্রহণ করেন এবং জয়লাভ করেন।

## কর্মজীবন
### ১৯৯৯–২০১৪
১৯৯৯ সালের ডিসেম্বর মাসে *[[ভাবি (টেলিভিশন ধারাবাহিক)|ভাবী]]*তে নেতিবাচক ভূমিকায় অভিনয় করার মাধ্যমে শিল্পা শিন্দে তার কর্মজীবন শুরু করেন। অতঃপর স্টার প্লাসে ২০০১ থেকে ২০০৩ সাল পর্যন্ত সম্প্রচারিত নাটক *[[কভি আয়ে না জুদাই]]*য়ের একটি ভূমিকায় তিনি অভিনয় করেন। পরবর্তীতে তিনি *[[সঞ্জীবনী (টেলিভিশন ধারাবাহিক)|সঞ্জীবনী]]*তে (২০০২) "চিত্রা" চরিত্রে অভিনয় করেন। একই বছর তিনি *[[অম্রপালি (টেলিভিশন ধারাবাহিক)|অম্রপালি]]*তে প্রধান ভূমিকা পালন করেছিলেন। পরবর্তীতে ২০০৪ সালে, তিনি *[[মিস ইন্ডিয়া (টেলিভিশন ধারাবাহিক)|মিস ইন্ডিয়া]]* নামক জনপ্রিয় অনুষ্ঠানে অভিনয় করেন।

২০০৪ সালের জানুয়ারি মাসে, তিনি ডিডি ন্যাশনালের জনপ্রিয় নাটক *[[মেহের (টেলিভিশন ধারাবাহিক)|মেহের: কাহানি হক অর হকিকত কি]]*-এ মেহেরের চরিত্রে অভিনয় করেন, এই নাটকটি ২০০৬ সালের জানুয়ারি পর্যন্ত সম্প্রচারিত হয়েছিল। পরবর্তীতে তিনি স্টার প্লাসের অনুষ্ঠান *[[হাতিম (টেলিভিশন ধারাবাহিক)|হাতিম]]*-এ উপস্থিত হন। ২০০৫ সালে, শিল্পা শিন্দে জি টিভির *[[রাব্বা ইশক না হোভে]]*-এ জুহির চরিত্রে অভিনয় করেন, উক্ত নাটকে তিনি ২০০৬ সাল পর্যন্ত অভিনয় করেছিলেন। তিনি পরবর্তীতে *[[বেটিয়া আপনি ইয়া পারায়া ধন]]*-এ বীরা, *[[হরি মির্চি লাল মির্চি]]* এবং *[[ওয়ারিস (২০০৮ জি টিভি ধারাবাহিক)|ওয়ারিস]]*-এ গায়ত্রীর চরিত্রে অভিনয় করেছেন।

২০০৭ সালে শিল্পা শিন্দে জি টিভির অনুষ্ঠান *[[মেহের (টেলিভিশন ধারাবাহিক)|মেহের]]*-এ সনি চরিত্রে অভিনয় করেন, এই নাটকটি ২০০৯ সালে পরিসমাপ্ত হয়।

### ২০১৪–বর্তমান
শিল্পা শিন্দে সাব টিভিতে প্রচারিত নাটক *[[চিড়িয়া ঘর]]*-এ কোয়েল চরিত্রে অভিনয় করেছেন। ২০১৭ সালে, শিল্পা শিন্দে প্যাটেল কি পাঞ্জাবি শাদি চলচ্চিত্রের জন্য একটি আইটেম গানে উপস্থিত হয়েছেন। এছাড়াও তিনি দুইটি তেলুগু চলচ্চিত্রে অভিনয় করেছেন: একটি হচ্ছেন দাসরি নারায়ণ রাওয়ের "ছিনা" এবং অপরটি হচ্ছে সুরেশ বর্মার "শিভানি"। ২০১৭ সালে, তিনি কালারস-এ প্রচারিত জনপ্রিয় রিয়্যালিটি অনুষ্ঠান বিগ বস ১১-এ একজন প্রতিযোগী হিসেবে উপস্থিত হন।

## টেলিভিশন

## চলচ্চিত্রের তালিকা

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:১৯৭৭-এ জন্ম
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:মারাঠি ব্যক্তি
বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
বিষয়শ্রেণী:রাজনীতিতে ভারতীয় নারী
বিষয়শ্রেণী:ভারতীয় অভিনয়শিল্পী-রাজনীতিবিদ
বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
বিষয়শ্রেণী:মারাঠি অভিনেত্রী
জনসংখ্যা অনুযায়ী কানাডীয় প্রদেশ ও অঞ্চলগুলির তালিকা

কানাডা দশটি প্রদেশ এবং তিনটি অঞ্চল নিয়ে বিভক্ত। কানাডার জনসংখ্যার অধিকাংশই কানাডা-মার্কিন সীমান্ত এর নিকটবর্তী অঞ্চলে কেন্দ্রীভূত হয়। এর চারটি বৃহত্তম এলাকা অনুযায়ী প্রদেশ হচ্ছে (কুইবেক, অন্টারিও, ব্রিটিশ কলাম্বিয়া এবং আলবার্তা) আরও (কুইবেক ও অন্টারিও ক্রমে) হচ্ছে সর্বাধিক জনবহুল; একসাথে তারা দেশের জনসংখ্যার ৮৬%। অঞ্চলগুলি (উত্তরপশ্চিম অঞ্চল, নুনাভুট এবং য়ুকন) কানাডায় এক তৃতীয়াংশেরও বেশি এলাকা জুড়ে রয়েছে তবে তারা জনসংখ্যার মাত্র ০.৩%,যা জাতীয় জনসংখ্যার ঘনত্ব মূল্যকে চূড়ান্ত করে।

কানাডার জনসংখ্যা ২০০৬ এবং ২০১১ এর মধ্যে ৫.০% বৃদ্ধি পেয়েছে। নিউ ব্রান্সউইক ব্যতীত, সব অঞ্চলে এবং প্রদেশে জনসংখ্যা ২০১১ থেকে ২০১৬-এ বৃদ্ধি পেয়েছে। ১২.৭% শতাংশ পরিবর্তনের নিরিখে দ্রুততম বর্ধমান প্রদেশ বা অঞ্চল ছিল নুনাভুট ,সেখানে ২০১১ এবং ২০০৬ এর মধ্যে ১২.৭% বৃদ্ধিপেয়েছে, পরের স্থান আলবার্তা-এ ১১.৬% বৃদ্ধি পায়। ২০১১ এবং ২০১৬ এর মধ্যে নিউ ব্রান্সউইকের জনসংখ্যা ০.৫% কমেছে।

কানাডার জনসংখ্যা ১৮৬৭ সালে কনফেডারেশন থেকে প্রতি বছর বৃদ্ধি পেয়েছে: দেখুন বছর কানাডার জনসংখ্যার তালিকা।

## তালিকায়ন



|- align="center"
| ৬
| align="left" | 
| align="right" | 
| ৩.১%
| ৬.৩%
| align="right" | 
| ১.৯
| ১৪
| ৪.১%
| align="right" | 
|৩.২%
|- align="center"
| ৭
| align="left" | 
| align="right" | 
| ২.৬%
| ০.২%
| align="right" | 
| ১৭.৪
| ১১
| ৩.৩%
| align="right" | 
| ২.৬%
|- align="center"
| ৮
| align="left" | 
| align="right" | 
| ২.১%
| −০.৫%
| align="right" | 
| ১০.৫
| ১০
| ৩.০%
| align="right" | 
| ২.১%
|- align="center"
| ৯
| align="left" nowrap | 
| align="right" | 
| ১.৫%
| ১.০%
| align="right" | 
| ১.৪
| ৭
| ২.১%
| align="right" | 
|১.৪%
|- align="center"
| ১০
| align="left" | 
| align="right" | 
| ০.৪১%
| ১.৯%
| align="right" | 
| ২৫.১
| ৪
| ১.২%
| align="right" | 
|০.৪১%
|- align="center"
| ১১
| align="left" | 
| align="right" | 
| ০.১২%
| ০.৮%
| align="right" | 
| ০.০৪
| ১
| ০.৩%
| align="right" | 
|০.১২%
|- align="center"
| ১২
| align="left" | 
| align="right" | 
| ০.১০%
| ১২.৭%
| align="right" | 
| ০.০২
| ১
| ০.৩%
| align="right" | 
|০.১০%
|- align="center"
| ১৩
| align="left" | 
| align="right" | 
| ০.১০%
| ৫.৮%
| align="right" | 
| ০.০৮
| ১
| ০.৩%
| align="right" | 
|০.১০%
|- class="sortbottom" bgcolor="white" align="center"
|bgcolor="white"| **মোট**
|bgcolor="white" align="left"| ***'
|bgcolor="white" align="right"| ***'
|bgcolor="white"|**১০০%**
|bgcolor="white"|**৫.০%**
|bgcolor="white" align="right"| ***'
|bgcolor="white"| '''৩.৯'''
|bgcolor="white"| '''৩৩৮'''
|bgcolor="white"| '''১০০%'''
|bgcolor="white" align="right"| ***'
|bgcolor="white"|**১০০%**
|}


## তথ্যসূত্র

জনসংখ্যা
বিষয়শ্রেণী:কানাডা
বিষয়শ্রেণী:দেশের প্রশাসনিক বিভাগসমূহের ক্রমের তালিকা
বিষয়শ্রেণী:জনসংখ্যা অনুযায়ী তালিকা
জিডিপি (মনোনীত) অনুযায়ী রাষ্ট্রের তালিকা

স্থূল অভ্যন্তরীণ উৎপাদন (জিডিপি) হলো কোন নির্দিষ্ট অর্থবছরে একটি রাষ্ট্রের সমস্ত চূড়ান্ত পণ্য এবং পরিষেবার বাজার মূল্য। দেশগুলিকে আর্থিক ও পরিসংখ্যান সংস্থা হতে প্রাপ্ত মনোনীত জিডিপির অনুমান অনুসারে ক্রমান্বয়িত করা হয়েছে, যা বাজার বা সরকারী আধিকারিক বিনিময় হারে গণনা করা হয়। মনোনীত জিডিপি বিভিন্ন দেশে জীবনযাত্রার ব্যয়কে বিবেচনা করে না এবং দেশের মুদ্রার বিনিময় হারের ওঠানামার উপর ভিত্তি করে ফলাফল এক বছর থেকে অন্য বছরে ব্যাপকভাবে পরিবর্তিত হতে পারে। এই ধরনের ওঠানামা কোন দেশের এক বছরের ক্রমকে পরের বছরে বদলে দিতে পারে, যদিও প্রায়শই এর ফলে দেশটির জনসংখ্যার জীবনযাত্রার মানে কোনও পার্থক্য দেখা যায় না বললেই চলে।

বিভিন্ন দেশে জীবনযাত্রার ব্যয়ের ক্ষেত্রে পার্থক্য সামঞ্জস্য করতে প্রায়শই ক্রয়ক্ষমতা সমতার (পিপিপি) ভিত্তিতেও জাতীয় সম্পদের তুলনা করা হয়। পিপিপি মূলত বিনিময় হারের সমস্যাটি দূর করে তবে এর নিজস্ব ত্রুটি রয়েছে; এটি আন্তর্জাতিক বাণিজ্যে অর্থনৈতিক আয়ের মানকে প্রতিফলিত করে না, দেশগুলির মধ্যে পণ্য ও পরিষেবার মানের পার্থক্যকে বিবেচনা করে না এবং এটির জন্য মনোনীত জিডিপির চেয়েও বেশি অনুমানের প্রয়োজন। সামগ্রিকভাবে, পিপিপি মাথাপিছুর পরিসংখ্যান মনোনীত জিডিপির মাথাপিছু পরিসংখ্যানের তুলনায় কম ছড়ানো অবস্থায় রয়েছে।

যদিও সময়ের সাথে সাথে জাতীয় অর্থনীতির ক্রমে যথেষ্ট পরিবর্তন আসলেও যুক্তরাষ্ট্র স্নিগ্ধ যুগের (১৮৭০-এর দশক থেকে ১৯০০) পর থেকে শীর্ষ অবস্থান বজায় রেখেছে। এটি এমন এক সময়কাল যখন যুক্তরাষ্ট্রের অর্থনীতির দ্রুত প্রসার ঘটেছে, এবং সামগ্রিক উৎপাদনের দিক দিয়ে ব্রিটিশ সাম্রাজ্য এবং চিং রাজবংশকে ছাড়িয়ে গেছে। নিয়ন্ত্রিত বেসরকারীকরণ এবং নিয়ন্ত্রণহীনতার মাধ্যমে চীনের বাজার ভিত্তিক অর্থনীতিতে রূপান্তরিত হওয়ার পর থেকে, দেশটির ক্রম ১৯৭৮ সালে নবম স্থান থেকে ২০১৬ সালে দ্বিতীয় অবস্থানে উত্থিত হয়েছে। অর্থনৈতিক প্রবৃদ্ধি ত্বরান্বিত হয়েছে এবং ১৯৮০ সালে বৈশ্বিক মনোনীত জিডিপির অংশীদার হার ২% থেকে বৃদ্ধি পেয়ে ২০১৬ সালে ১৫% হয়েছে। ১৯৯০ এর দশকের গোড়ার দিকে অর্থনৈতিক উদারীকরণ বাস্তবায়নের পর থেকে অন্যদের মধ্যে ভারতও অর্থনৈতিক অগ্রগতি অর্জন করেছে।

প্রথম তালিকায় আন্তর্জাতিক মুদ্রা তহবিলের ওয়ার্ল্ড ইকোনমিক আউটলুক দ্বারা সংকলিত প্রাক্কলন অন্তর্ভুক্ত রয়েছে, দ্বিতীয় তালিকায় বিশ্ব ব্যাংকের উপাত্ত দেখানো হয়েছে এবং তৃতীয় তালিকায় জাতিসংঘের পরিসংখ্যান বিভাগ কর্তৃক সংকলিত তথ্য অন্তর্ভুক্ত রয়েছে। গত বছরের আইএমএফের সুনির্দিষ্ট ডেটা এবং চলতি বছরের জন্য অনুমানগুলি বছরে দুবার এপ্রিল এবং অক্টোবরে প্রকাশিত হয়। অ-সার্বভৌম সত্তা (বিশ্ব, মহাদেশ এবং কিছু অধীনস্থ ভূখণ্ড) এবং সীমিত আন্তর্জাতিক স্বীকৃতি সমেত রাষ্ট্রসমূহ (যেমন কসোভো, ফিলিস্তিন এবং তাইওয়ান) সেই তালিকায় অন্তর্ভুক্ত রয়েছে যার উৎসে এগুলো সম্পর্কিত উপাত্ত রয়েছে।

## তালিকা
 style="margin:auto; width:100%;"
|-
| style="width:33%; text-align:center;" | **[[আন্তর্জাতিক মুদ্রা তহবিল]] অনুযায়ী (২০২১ আনুমানিক)**
| style="width:33%; text-align:center;" | **[[বিশ্ব ব্যাংক]] অনুযায়ী (২০১৬)**
| style="width:33%; text-align:center;" | **[[জাতিসংঘ]] অনুযায়ী (২০১৯)**
|- valign="top"
|

|

|

|}

## টীকা




## তথ্যসূত্র

বিষয়শ্রেণী:দেশ অনুযায়ী অর্থনীতি
*
ভাভা পরমাণু অনুসন্ধান কেন্দ্র

**ভাবা পারমাণবিক গবেষণা কেন্দ্র** (**BARC**) - হচ্ছে ভারতের একটি প্রথম সারির পারমাণবিক গবেষণা কেন্দ্র যার সদর দফতর ট্রমবে, মুম্বাই, মহারাষ্ট্রতে অবস্থিত। বিএআরসি  একটি বহু বিভাগীয় গবেষণা কেন্দ্র যার অবকাঠামো ব্যাপকভাবে উন্নত এবং এখানে পারমাণবিক বিজ্ঞান, প্রকৌশল এবং সংশ্লিষ্ট ক্ষেত্রে গবেষণার সুবিধা আছে।

বিএআরসি  এর মুখ্য উদ্দেশ্য হল পারমাণবিক শক্তির  শান্তিপূর্ণ অ্যাপ্লিকেশন যেমন প্রাথমিকভাবে বিদ্যুৎ উৎপাদন। এখানে পরমাণু বিদ্যুৎ উৎপাদনের সমস্ত পর্যায়ের প্রক্রিয়া আছে যেমন চুল্লির তাত্ত্বিক নকশা বানানো, কম্পিউটারে মডেলিং এবং সিমুলেশন, ঝুঁকি বিশ্লেষণ, চুল্লীর নতুন জ্বালানী উপকরণের উন্নয়ন  ও টেস্টিং ইত্যাদি। তদুপরি এখানে ব্যয়িত জ্বালানীর প্রক্রিয়াকরণ, এবং পারমাণবিক বর্জ্যের নিরাপদ নিষ্পত্তি নিয়েও গবেষণা করা হয়। অন্যান্য গবেষণা ফোকাস এলাকাগুলি হল শিল্প, চিকিৎসা, কৃষি ইত্যাদির জন্য আইসোটোপের অ্যাপ্লিকেশনের বা প্রয়োগ।  এছাড়া বিএআরসি  দেশ জুড়ে গবেষণা চুল্লির পরিচালনা করে থাকে।

ভারত সরকার ৩রা জানুয়ারি ১৯৫৪ সালে **পরমাণু শক্তি সংস্থা, ত্রম্বে** (AEET) তৈরি করে। এটি প্রতিষ্ঠিত হয় পারমাণবিক চুল্লি এবং পরমাণু শক্তি কমিশনের প্রযুক্তিগত গবেষণা এবং উন্নয়ণ কর্মকাণ্ড একত্রীকরণের জন্য। সব বিজ্ঞানী ও প্রকৌশলীরা যারা চুল্লী নকশা এবং উন্নয়ন, যন্ত্রানুষঙ্গের, ধাতুবিদ্যা এবং উপাদান বিজ্ঞান ইত্যাদি বিষয়ে নিযুক্ত রয়েছে তাদেরকে নিজ নিজ কর্মসূচী অনুযায়ী টাটা ইনস্টিটিউট অফ ফান্ডামেন্টাল রিসার্চ (TIFR) থেকে AEET তে স্থানান্তরিত করা  হয়েছিল, যেখানে TIFR তার আসল লক্ষ্য বিজ্ঞান ভিত্তিক প্রাথমিক গবেষণা কেই অক্ষত রেখেছে। ১৯৬৬ সালে হমি জে ভাবার মৃত্যুর পর ২২ শে জানুয়ারি ১৯৬৭ সালে এই সেন্টারটির নামকরণ করা হয় ভাবা পারমাণবিক গবেষণা কেন্দ্র হিসাবে। বিএআরসি এর সমস্ত পরিচালকেরা  অত্যন্ত যোগ্যতাসম্পন্ন ডক্টরেট তাদের নিজ নিজ বিষয়ে এবং একাডেমিয়া তে অবদানের জন্য আন্তর্জাতিকভাবে স্বীকৃত,এনারাই হলেন এই মর্যাদাপূর্ণ গবেষণা প্রতিষ্ঠানের মুকুট।

## তথ্যসূত্র

বিষয়শ্রেণী:মুম্বই ভিত্তিক কোম্পানি
বিষয়শ্রেণী:পারমাণবিক গবেষণা ইনস্টিটিউট
বিষয়শ্রেণী:১৯৫৪-এ বোম্বে রাজ্যে প্রতিষ্ঠিত
অরিগামি

থাম্ব|একটি অরিগামি সারস
থাম্ব|অরিগামি সারস ভাঁজ করা
**অরিগামি** () হলো কাগজের এক ধরনের কাজ, যা জাপানি সংস্কৃতির সাথে জড়িত। তবে আধুনিক ব্যবহারে "অরিগামি" শব্দটি কাগজের কাজসহ এরকম সকল কাজকেই বোঝানো হয়। অরিগামির কাজ হলো কাগজকে বিভিন্ন প্রক্রিয়াতে নানান রূপ দেওয়া। অতীতে অরিগামি কাগজ কেটে বানানো হলেও বর্তমানে আঠা, কাঁচি ব্যবহার নিরুৎসাহিত করা হয়। অরিগামি অনুশীলনকারীরা কাগজ কেটে বানানো অরিগামিকে কিরিগামি বলে থাকেন।

এটি একটি জাপানী ঐতিহ্য। কেবল শিশু নয়, বড়দের কাছেও এটি সমান জনপ্রিয়। এক খন্ড কাগজ আদৌ না-কেটে এবং কোনোরূপ আঠা ব্যবহার না-করে কেবল ভাঁজ করে জীব-জন্তু, পাখি ইত্যাদির রূপ দেয়া হয়। অল্প কয়েকটি সরল ভাঁজের মাধ্যমে ওরিগামি-র একেকটি অংশ তৈরি করা হয়, আর এমন অনেকগুলো অংশকে একত্র করে আরও জটিল আকৃতি তৈরি করা হয়। বিশেষ করে হাঁসের মত দেখতে ওরিগামিটি বেশ পরিচিত। এখন কেবল জাপানে নয় পৃথিবীর বিভিন্ন দেশে ওরিগ্যামি একটি প্রিয় খেলা। পালা-পর্ব্বনে ওরিগ্যামির প্রতিযোগিতা অনুষ্ঠিত হয়ে থাকে।

## ইতিহাস

অরিগামি প্রধানত ইউরোপ এবং এশিয়া মহাদেশে অনুশীলন হয়। ধারণা করা হয় যে ২০ শতাব্দী থেকে অরিগামি অনুশীলন করা হয়।

## আরও দেখুন
* কিরিগামি

## তথ্যসূত্র


বিষয়শ্রেণী:জাপানি উদ্ভাবন
বিষয়শ্রেণী:জাপানি শব্দ ও বাক্যাংশ
বিষয়শ্রেণী:অবকাশ ক্রিয়া
বিষয়শ্রেণী:জাপানি কারুশিল্প
১৮৬৯-এর কাছাড় ভূমিকম্প

**১৮৬৯ কাছাড় ভূমিকম্প** ১০ জানুয়ারি সংগঠিত হয় যার তীব্রতা ৭.৪ পরিমাপ করা হয় এবং এর সর্বোচ্চ তীব্রতা ৭ মাত্রার (*ধ্বংসাত্মক*) ইএমএস-৯৮ ছিল। দুইজন লোক এতে মারা যায় এবং ব্যাপক ক্ষয়ক্ষতি হয়।

## আরো দেখুন
*ঐতিহাসিক ভূমিকম্পের তালিকা
*নেপালের ভূমিকম্পের তালিকা

## তথ্যসূত্র

**উৎস**

*

বিষয়শ্রেণী:ভারতে ভূমিকম্প
বিষয়শ্রেণী:১৮৬৯-এ ভূমিকম্প
এসপেরান্তো

**এসপেরান্তো** (, , ) একটি নির্মিত আন্তর্জাতিক সহায়ক ভাষা। এই ভাষাতে সারা বিশ্বে প্রায় ২০ লক্ষ লোক কথা বলেন, ফলে এটিই বিশ্বের সবচেয়ে বেশি কথিত নির্মিত ভাষা। এসপেরান্তো শব্দটির বাংলা অর্থ "আশাবাদী"।

পোল্যান্ডের চক্ষুচিকিৎসক লুডভিক জামেনহোফ এসপেরান্তোর বর্ণনা দিয়ে প্রথম বইটি রচনা করেন, যার শিরোনাম ছিল **'; বইটি ১৮৮৭ সালের ১৪ই জুলাই পোল্যান্ডের ওয়ারস' শহরে প্রথম প্রকাশিত হয়।

এসপেরান্তো নামটি জামেনহোফের ছদ্মনাম **' থেকে এসেছে; তিনি এই নামেই *Unua Libro* রচনা করেন।

## তথ্যসূত্র

বিষয়শ্রেণী:নির্মিত ভাষা
বিষয়শ্রেণী:আন্তর্জাতিক সহায়ক ভাষা
শাহজালাল সার কারখানা

**শাহজালাল সার কারখানা** হল বাংলাদেশের অন্যতম বৃহৎ সার কারখানা। এটা সিলেট জেলার ফেঞ্চুগঞ্জ উপজেলায় জনগুরুত্বপূর্ণ তজমুল আলী চত্বর হইতে দেড় কিলোমিটার পূর্বে অবস্থিত। এই প্রকল্পটি বাংলাদেশের প্রধানমন্ত্রী শেখ হাসিনা উদ্বোধন করেন। চীন সরকারের সহযোগিতায় প্রায় ৩ হাজার ৯৮৬ কোটি টাকা বৈদেশিক ঋণসহ মোট ৫ হাজার ৪০৯ কোটি টাকা ব্যয়ে এই প্রকল্প বাস্তবায়নের উদ্ভোধন করা হয়।

## ইতিহাস
১৯৭৬ সালে পি.০.২৭-এর ২য় সংশোধনীর মাধ্যমে ‘বাংলাদেশ পেপার এবং বোর্ড কর্পোরেশন’, ‘বাংলাদেশ ফিটার’, ‘রাসায়নিক এবং ফার্মাসিউটিক্যাল কর্পোরেশন’ এবং ‘বাংলাদেশ ট্যানারি কর্পোরেশন’কে একত্রে সংযোগ করে দেশের ইন্ডাস্ট্রি খাতে সবথেকে বড় প্রতিষ্ঠান বাংলাদেশ কেমিক্যাল ইন্ডাস্ট্রিজ কর্পোরেশন (বিসিআইসি) গঠন করা হয়। বর্তমানে বিসিআইসির ১৩টি প্রতিষ্ঠান সক্রিয় আছে যার মধ্যে ৬টিই হচ্ছে ইউরিয়া সার কারখানা। এই ৬টি ইউরিয়া সার কারখানার বার্ষিক উৎপাদন ক্ষমতা ২৩ কোটি এমটি। পুরনো হয়ে যাওয়ার কারণে ৬টি সার কারখানার উৎপাদন ক্ষমতা কমে গেছে। বর্তমানে ইউরিয়া সারের চাহিদা প্রতিবছর এক মৌসুমে শুধু ৩০ লাখ এমটি। এই চাহিদা দিন দিন বৃদ্ধি পাচ্ছে। তাই এ চাহিদা মেটানোর জন্য বাংলাদেশ সরকারের পক্ষ থেকে ফেঞ্চুগঞ্জে *শাহজালাল সার কারখানা* নামে আধুনিক প্রযুক্তিসম্পন্ন, শক্তি সাশ্রয়ী এবং পরিবেশবান্ধব সার কারখানা নির্মাণের পদক্ষেপ নেয়া হয়, যার বার্ষিক উৎপাদন ক্ষমতা  এমটি।

এটা আশা করা হয়েছিল যে কারখানাটি ২০১৬ সালের জানুয়ারি থেকে টার বাণিজ্যিক কার্যক্রম শুরু করবে। শাহজালাল সার প্রকল্পের নির্মাণ কাজ শেষ হওয়ার পর প্রতিবছর বিদেশ থেকে ৫,৮০,৮০০ এমটি ইউরিয়া সার আমদানি কমে যাবে, ফলে, কষ্টার্জিত বৈদেশিক মুদ্রার সাশ্রয় হবে। তাছাড়া, কারখানায় উৎপন্ন ইউরিয়া সার ব্যবহারের ফলে খাদ্য নিরাপত্তা নিশ্চিত হবে এবং উৎপন্ন সার খাদ্য উৎপাদনে সহায়ক ভূমিকা রাখবে।
## তথ্যসূত্র

বিষয়শ্রেণী:বাংলাদেশের সার কোম্পানি
বিষয়শ্রেণী:বাংলাদেশের সরকারি মালিকানাধীন কোম্পানি
বিষয়শ্রেণী:২০১২-এ বাংলাদেশে প্রতিষ্ঠিত
বিষয়শ্রেণী:সিলেট বিভাগের অর্থনীতি
বিষয়শ্রেণী:শাহ জালালের নামাঙ্কিত স্মারক
বিষয়শ্রেণী:২০১১-এ বাংলাদেশে প্রতিষ্ঠিত
বিষয়শ্রেণী:ফেঞ্চুগঞ্জ উপজেলা
লতিফগঞ্জ ইসলামিয়া ফাজিল মাদ্রাসা

**লতিফগঞ্জ ফাজিল (ডিগ্রী) মাদ্রাসা** বাংলাদেশের চট্টগ্রাম বিভাগের চাঁদপুর জেলার অন্তর্ভুক্ত ফরিদগঞ্জ উপজেলার একটি ইসলাম ধর্মীয় উচ্চ শিক্ষাপ্রতিষ্ঠান বা মাদ্রাসা। বর্তমানে মাদ্রাসাটি ফাজিল পরীক্ষার জন্য ইসলামি আরবি বিশ্ববিদ্যালয় অধিভুক্ত। মাদরাসাটির বর্তমান অধ্যক্ষ মাও. আমীর হোসেন। 

## অবস্থান
মাদ্রাসাটি চাঁদপুর জেলার ফরিদগঞ্জ উপজেলার লাউতলী ও আর্দশ গ্রামের মূল সড়কের বাম পাশের সংযোগস্থলে অবস্থিত। প্রতিষ্ঠানটি দক্ষিণমুখী, এর চারপাশে পাকা দেওয়াল বেষ্টিত।

## প্রতিষ্ঠা
এই প্রতিষ্ঠানটি ১৯০৪ সালের ৪ঠা জানুয়ারি তার প্রাতিষ্ঠানিক কার্যক্রম শুরু করে একটি টিনের ঘর দিয়ে, পরে ক্রমান্বয়ে এর উন্নতি লাভ করে। ১৯৬২ সালে ১লা জুলাই বাংলাদেশ মাদরাসা শিক্ষা বোর্ড হতে এটি স্বীকৃতি লাভ করে এবং ২০১৩ সালের ১৩ জুন ইসলামী বিশ্ববিদ্যালয় কর্তৃক ফাজিলের স্বীকৃতি লাভ করে। এবং ২০১৬ সালের পর থেকে ইসলামি আরবি বিশ্ববিদ্যালয় অধিভুক্ত হয়েছে।

## তথ্যসূত্র

বিষয়শ্রেণী:চাঁদপুর জেলার আলিয়া মাদ্রাসা
বিষয়শ্রেণী:চাঁদপুর জেলার মহাবিদ্যালয়
বিষয়শ্রেণী:১৯০৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯০৪-এ ব্রিটিশ ভারতে প্রতিষ্ঠিত